**Харолд 220428**

**Әкенің күші**

***“Ата-аналар, балаларыңның ынжық болмауы үшін оларға шектен тыс ұрыспаңдар!” (Қол. 3:21)***

Жаңа өсиетте, әкелер туралы екі аят мені көптен бері таң қалдырып келеді. Біріншісі мынау: «Ал ата-аналар, балаларыңа шектен тыс ұрыспаңдар, керісінше, ақылмен жөн сілтеп, Иемізбен жүргендерге лайықты тәрбиелеңдер!» (Ефес. 6:4). Екіншісі де осыған ұқсас: “Ата-аналар, балаларыңның ынжық болмауы үшін оларға шектен тыс ұрыспаңдар!” (Қол. 3:21).

Жарайды, баланың әкесіне ашулануына, не себеп бола алады? Мен бұндай нәрселердің ұзын тізімін жаза аламын: тұрақсыздық, сүйікті баласын, шамадан тыс жазалау, дұрыс емес басымдықтар, шындыққа жанаспайтын үміттер, үнемі қолы бос емес болу және тыңдамай қорытындыға келу. Сіз бұл тізімге тағы да көп нәрсені өзіңіз қоса алатыныңызға сенімдімін.

Бірақ бұл сұрақты сәл бұрып, «Баланы не жігерлендіре алады?» деп сұрайық. Мен тағы бір ұзын тізім жаза аламын, бірақ олардың барлығы туралы айтуға уақытымыз жетпейді. Екі-үшеуін ғана қарастырайық.

Біріншіден, баланы мақтаған оны жігерлендіреді. Сіз олардың құндылығын растасаңыз, балалар жарқырап, өркендейді. Бала әдетте әкесінің мақтауын ешқащан ұмытпайды. Ол онымен өмір бойына қалады.

Балаларды ынталандыратын екінші қасиет - олар үшін уақыт табу. Иә, мен әкелердің қолы бос емес адамдар екенін білемін, бірақ балалар өте маңызды адамдар ғой! Сіз оларға уақыт бөлген кезде, оларға жақын болған кезде және оларды тыңдаған кезде олар гүлдей бастайды.

Үшіншіден, әкелер, егер сіз олардан шындыққа негізделген, шынымен олардың қолдарынан келетін нәрсе жасағанын күтсеңіз, сіздің балаларыңыз жігерленетін болады. Олар жай балалар ғой – және мен сенімдімін, сіз олардың басқаша болғанын қаламайтын едіңіз.

Оларда әлі сіздің есейген, жетілген деңгейіңіз жоқ және сіздің көп жылдық тәжірибеңіз де жоқ. Олар сіздің көңіліңізді түсіретін бір нәрсе жасаса, оларға ренжімеңіз.

Егер әке баласын ашуландыратын әрекеттер жасай беретін болса, кейін бала өз ашуын Құдайға ұстауы мүмкін. Оның орнына, ертедегі мәсіхшілерге «Мынаны білесіңдер: әрқайсыңды туған баламыздай көріп, сендерге Құдай алдында ұялмайтындай болып жүріңдер деп ескертіп, соған көздеріңді жеткіздік, тіпті өздеріңе жалындық та. Өйткені Құдай сендерді өз Патшалығы мен салтанатты ұлылығына шақырады.» Пауылдың үлгісіне еліктеңіз. Бұл әкенің күші!